**คณะมหาวิทยาลัยแม่โจ้ – ชุมพร มหาวิทยาลัยแม่โจ้**

**ข้อสัญญาในการรับทุนอุดหนุนการวิจัย ประจำปีงบประมาณ 2556**

เขียนที่ มหาวิทยาลัยแม่โจ้ – ชุมพร

วันที่

 ข้าพเจ้า ........................................... อยู่บ้านเลขที่ ......................................................... รับราชการในตำแหน่ง ............................................ สังกัดคณะ........................................ มหาวิทยาลัยแม่โจ้ ซึ่งต่อไปนี้ในสัญญานี้เรียกว่า “ผู้รับทุน” ฝ่ายหนึ่งกับคณะมหาวิทยาลัยแม่โจ้ – ชุมพร มหาวิทยาลัยแม่โจ้ ซึ่งต่อไปนี้ในสัญญานี้ เรียกว่า “ผู้ให้ทุน” อีกฝ่ายหนึ่ง ทั้งสองฝ่ายได้ตกลงกัน มีข้อความดังต่อไปนี้

 ข้อ 1. ผู้ให้ทุนตกลงให้ทุนและผู้รับทุนตกลงรับทุนอุดหนุนการวิจัยจากผู้ให้ทุน เพื่อทำการวิจัย เรื่อง ..................................................................................................................................ในวงเงิน ......................- บาท (.........................................) โดยมีระยะเวลาดำเนินการตามแผนงาน …………………………….ปี..................เดือน

 ข้อ 2. ผู้รับทุนได้รับทราบและเข้าใจหลักเกณฑ์ว่าด้วยการรับทุนอุดหนุน ตามประกาศคณะมหาวิทยาลัยแม่โจ้ – ชุมพร ที่ 1/2553 และยินยอมผูกพันปฏิบัติตามหลักเกณฑ์ดังกล่าวอย่างเคร่งครัด

 ข้อ 3. ผู้รับทุนจะทำการวิจัยด้วย วิริยะ อุตสาหะ ให้สำเร็จได้ผลสมบูรณ์ตามความมุ่งหมายของผู้ให้ทุน

 ข้อ 4. ให้ผู้รับทุนจัดเก็บใบเสร็จรับเงิน/บิลเงินสด ที่เกิดจากการดำเนินการวิจัยไว้เพื่อเป็นหลักฐานเพื่อรอการตรวจสอบไม่น้อยกว่า 10 ปี

 ข้อ 5. หากเกิดอุปสรรคไม่สามารถทำการวิจัยได้ด้วยประการใดก็ดี ผู้รับทุนจะต้องทำหนังสือเป็นลายลักษณ์อักษรแจ้งให้ผู้ให้ทุนทราบ โดยชี้แจงรายละเอียดและเหตุผล หลักฐานซึ่งโครงการวิจัยจะยุติต่อเมื่อได้รับการเห็นชอบจากผู้ให้ทุน พร้อมคืนเงินทั้งหมดภายใน 30 วัน

 ข้อ 6. ผู้รับทุนยินยอมจะส่งรายงานความก้าวหน้าตามแบบฟอร์มที่กำหนดให้แก่ผู้ให้ทุน จำนวน 1 ชุด ทุก 6 เดือน นับตั้งแต่วันทำสัญญา

 ข้อ 7. หากต้องการเปลี่ยนแปลงหัวหน้าโครงการและ/หรือผู้ร่วมวิจัยต้องเสนอเพื่อขออนุมัติจากคณะกรรมการวิจัยของคณะมหาวิทยาลัยแม่โจ้ – ชุมพร มหาวิทยาลัยแม่โจ้ ก่อนทำการเปลี่ยนแปลง

 ข้อ 8. ในกรณีที่มีเหตุผลความจำเป็นและไม่สามารถทำการวิจัยตามหัวข้อหรือแผนงานได้ หากผู้วิจัยมีความประสงค์จะทำการปรับเปลี่ยนโครงการ หรือยุติการดำเนินการวิจัย ต้องขออนุมัติปรับเปลี่ยนหรือยุติโครงการวิจัย โดยได้รับความเห็นชอบจากคณะกรรมการวิจัยของคณะมหาวิทยาลัยแม่โจ้ – ชุมพร มหาวิทยาลัยแม่โจ้ ตามความเหมาะสม

 ข้อ 9. ผู้รับทุนต้องจัดส่งรายงานฉบับสมบูรณ์หลังจากดำเนินการวิจัยเสร็จสิ้นแล้ว จำนวน 5 เล่ม พร้อมด้วยซีดี จำนวน 1 แผ่น ให้แก่ผู้ให้ทุน โดยมีบันทึกข้อความนำส่งถึงผู้อำนวยการมหาวิทยาลัยแม่โจ้ – ชุมพร เป็น ลายลักษณ์อักษรอย่างชัดเจน

 ข้อ 10. หากผู้รับทุนค้างส่งรายงานฉบับสมบูรณ์ ของปีงบประมาณที่ผ่านมา ผู้รับทุนจะไม่ได้รับการพิจารณาสนับสนุนทุนอุดหนุนการวิจัยในครั้งต่อไป

 ข้อ 11. ผลงานวิจัยทีได้รับทุนอุดหนุนจากผู้ให้ทุน และจะต้องทำการเผยแพร่ตามหลักเกณฑ์ของประกาศคณะมหาวิทยาลัยแม่โจ้ – ชุมพร ที่ และเมื่อผู้รับทุนนำผลงานวิจัยดังกล่าวส่วนหนึ่งส่วนใดลงตีพิมพ์ เผยแพร่ ผู้รับทุนต้องรับรองจะลงข้อความแสดงกิตติกรรมประกาศที่ได้รับทุนอุดหนุนการวิจัยนี้

 ข้อสัญญานี้จัดทำขึ้น 2 ฉบับ ผู้ให้ทุนถือไว้ 1 ฉบับ ผู้รับทุนถือไว้ 1 ฉบับ ทั้งนี้คู่สัญญาได้อ่านและเข้าใจข้อความในสัญญานี้โดยตลอดแล้ว จึงได้ลงลายมือชื่อไว้เป็นสำคัญ

ลงชื่อ...............................................ผู้รับทุน

 (...............................................)

ลงชื่อ...............................................ผู้ให้ทุน

 (.................................................)

 ผู้อำนวยการมหาวิทยาลัยแม่โจ้ – ชุมพร

ลงชื่อ...............................................พยาน

 (..............................................)

 รองผู้อำนวยการมหาวิทยาลัยแม่โจ้ – ชุมพร

 ฝ่ายวิชาการและวิจัย